Lav et referat af nedenstående tekst:

Tekst:
Januar har kurs mod en rekord som en af de allervådeste i den tid, man har opgjort nedbørsmængder. Indtil nu har man målt 101,5 milimeter nedbør i januar - og med 14 dage tilbage af måneden er det dermed den fjerde-vådeste januar siden 1874. Også tirsdag har regnen sat sit præg på vejret, men henad eftermiddagen får vi til afveksling en anden slags vejr. Sne- og sludbyger har nemlig præget det sydlige og vestlige Jylland fra morgenstunden. og nu kommer turen så til Nordjylland. Sne over Hobro - og resten af Nordjylland Klokken 15 har snevejret ramt Hobro, og selvom temperaturen ligger et par grader over frysepunktet, er det koldt nok til, at parkerede biler får et fint lag sne på motorhjelm og forrude. Snebygerne trækker nu op over Nordjylland - og temperaturen falder en smule, så mere af sneen vil blive liggende - i hvert fald for en stund. Det vil fortsat sne ud på aftenen, og ved 22-tiden vil der samlet set være faldet op mod 15 millimeter nedbør. Det nordligste Vendsyssel vil få mest. Onsdag fortsætter vejret med nedbør og spredte snebyger over Nordjylland. Hele vejrudsigten for morgendagen kan du se herunder.

Referat:
Efter regn, regn og atter regn rammes Nordjylland tirsdag eftermiddag af snevejr og slud.